Mudirîya Karanê Petrolî û Madenan û Wezîrîya Çimeyanê Xozayîyan û Enerjî 3 warê qezaya Pilemurîye ya Dêrsimî zî tede 285 warî seba îhaleya madenî rê akerdî.
Dêrsim de cara 145 projeyê madenî est ê û Koyê Munzurî bi temam sey warê madenî ameyî îlankerdene. 2019 de Dêrsim de warê 43 hezar û 500 hektaran rê ruhsatê madenî dîyabi.
Hîrê warê Pilemurîye seba madenê lînyît û uranyumî do bêrê akerdene ke nê madeyî bi hawayêkê giranî xoza texrîb kenê.
